
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 9
                                                          din 25 ianuarie 2018
                 privind desemnarea unui consilier local ca membru în comisia socială de analiză pentru 
            repartizarea locuințelor din fondul locativ, destinate închirierii, cu excepția locuințelor pentru 
                                         tineri, constituite prin Agenția Națională pentru Locuințe
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 361/08.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Luând în considerare prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare, cu precădere cele ale art. 21 şi art. 30;

Având în vedere prevederile Hotărârii Consiliului Local Sighișora nr. 19/28.07.2016 privind constituirea comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, constituite prin Agenția Națională pentru Locuințe;

 Având în vedere constatarea încetării de drept a mandatului de consilier local în cadrul Consiliului Local Sighișoara, al domnului Gavrilă Ionel, înainte de expirarea duratei normale a mandatului acestuia și a vacantării locului deținut de acesta în cadrul Consiliului Local Sighișoara;

Având în vedere Ordinul Prefectului – Județului Mureș nr.  371/28.07.2017 privind constatarea încetării de drept a mandatului de consilier local în cadrul Consiliului Local Sighișoara al domnului Gavrilă Ioan (prenumele corect fiind Ionel), comunicat cu adresa Instituției Prefectului – Județul Mureș nr. 10.958/II/VI din 01.08.2017, dosar 5, înregistrată la Municipiul Sighișoara cu nr. 21.171/04.08.2017, ordin în urma căruia, se declară vacant locul deținut de acesta în cadrul Consiliului Local Sighișoara;

          Având în vedere că se impune desemnarea unui alt consilier local ca membru în cadrul comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, constituite prin Agenția Națională pentru Locuințe, în locul domnului Gavrilă Ionel; 

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 363/08.01.2018, prin care se propune desemnarea unui consilier local ca membru în comisia socială de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, constituite prin Agenția Națională pentru Locuințe, în locul domnului Gavrilă Ionel,  îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,d”, alin. (6) lit. ,, a”  pct. 17 şi alin. (9), art. 45 alin. (1) și a art. 115 alin. (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se desemnează domnul consilier local Colceriu Iosif - Dan ca membru în comisia socială de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, constituite prin Agenția Națională pentru Locuințe, în locul domnului Gavrilă Ionel, a cărui mandat a încetat înainte de expirarea duratei normale a mandatului acestuia și a vacantării locului deținut de acesta în cadrul Consiliului Local Sighișoara. 
Art. 2. Cu data adoptării prezentei hotărâri, orice alte dispoziții contrare, incidente în speță, se abrogă. 

Art. 3. Cu ducerea la îndeplinire a prevederilor prezentei hotărâri se încredinţează Primarul  Municipiului Sighișoara, personalul Compartimentului Spaţiu Locativ din cadrul aparatului de specialitate al acestuia şi membrii comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenția Națională pentru Locuințe.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef ;

  1 ex. Direcția Administrarea Patrimoniului;               

  1 ex. Colceriu Iosif – Dan;
  1 ex. membrii și secretarul comisiei sociale de analiză pentru repartizarea locuințelor din fondul locativ, destinate închirierii,
                                                           cu excepția locuințelor pentru tineri, construite prin Agenția Națională pentru Locuințe.
15 ex. 

B.A.
